פטור מסיבות רפואיות (כולל פטור נפשי) ופטור מטעמי מצפון הם שני מסלולי פטור שזמינים גם לעתודאים (התהליך דומה לתהליך שיעברו מלש"בים/מילואימניקים או חיילים בשירות סדיר – בהתאם לאם אתה עדיין לומד, או כבר חזרת לשירות צבאי מלא). אולם כל עוד לא השתחררת מההתחייבות לעתודה, גורמי הצבא יקשו מאוד על שחרורך מהצבא. לפעמים הצבא מעדיף להוציא אנשים מהעתודה במקום לפטור אותם משירות צבאי בכלל, ואחרי זה צריך להתחיל בתהליך מחדש, הפעם עם פחות מכשולים בדרך. מי שמראש מתלבט ולא בטוח לגבי השירות הצבאי ועדיין שוקל להתחייב לעתודה, חשוב שידע שזו התחייבות שקל להיכנס אליה אך קשה מאוד לצאת ממנה – הרבה יותר קשה ומסובך מאשר יציאה מתפקידים בצבא שלא במסלול עתודה. תדע גם שאם נכנסת למסלול עתודה ועזבת את השירות לפני המועד שאליו התחייבת, ייתכן שתצטרך להחזיר לצבא את התשלום עבור הלימודים. לקריאה נוספת על התחייבות לעתודה ועל שחרור עתודאים